Diari Oficial de la Generalitat Valenciana


Sumari del DOGV 5725, del 17-03-2008 (2008/3278)

RESOLUCIÓ de 11 de març de 2008, de la Cconselleria de Benestar Social, per la qual es dóna publicitat als crèdits que financen les ajudes convocades per mitjà de l'Ordre de 29 de novembre de 2007, per la qual es regula i convoca el programa Bo Respir en l'any 2008 (DOCV núm. 5.657, d'11 de desembre de 2007).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5725

Data del DOGV
:   17-03-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/3278


Data del document
:   11-03-2008

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * gerontologia
    * ajuda social
    * prestació familiar
    * suport econòmic
    * tercera edat
    * família
    * equipament social
    * ajuda pública

RESOLUCIÓ de 11 de març de 2008, de la Cconselleria de Benestar Social, per la qual es dóna publicitat als crèdits que financen les ajudes convocades per mitjà de l'Ordre de 29 de novembre de 2007, per la qual es regula i convoca el programa Bo Respir en l'any 2008 (DOCV núm. 5.657, d'11 de desembre de 2007). [2008/3278]  
L'Ordre de 29 de novembre de 2007, de la conselleria de Benestar Social, per la qual es regula i convoca el programa Bo Respir en l'any 2008 (DOCV núm. 5.657, d'11 de desembre de 2007), va ser tramitada d'acord amb el que disposa l'Ordre de 26 de setembre de 1994, de la conselleria d'Economia i Hisenda, per la qual es regula la tramitació anticipada d'expedients de despesa, i el finançament de les esmentades ajudes queda condicionat a l'aprovació dels crèdits corresponents.  
Aprovada i publicada la Llei 15/2007, de 27 de desembre, de Pressupostos de la Generalitat per a l'Exercici 2008 (DOCV núm. 5.670, de 31 de desembre de 2007), de conformitat amb el que es preceptua en l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, procedix donar publicitat als crèdits i a les línies de subvenció destinades al finançament de les ajudes regulades i convocades.  
En virtut d'això, i fent ús de les facultats que em conferix l'article 47.11 del text refós de la Llei d'Hisenda Pública de la Generalitat Valenciana i el Decret 116/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Benestar Social (DOCV núm. 5.566, de 30 de juliol de 2007), resolc:  
Primer  
Donar publicitat als crèdits pressupostaris destinats a finançar l'Ordre de 29 de novembre de 2007, de la conselleria de Benestar Social, per la qual es regula i convoca el programa Bo Respir en l'any 2008 (DOCV número 5.657, d'11 de desembre de 2007), a càrrec del programa pressupostari 313.10, Servicis Socials:  
Denominació: Bo Respir  
Línia de subvenció: T6346  
Consignació pressupostària inicial: 307.345 €  
Procedència i quantia dels fons: fons propis  
Segon  
Els crèdits publicats tenen el caràcter de màxims, i no es poden concedir subvencions una vegada esgotats, circumstància esta que haurà de publicar-se en el Diari Oficial de la Comunitat Valenciana.  
D'altra banda, si com a conseqüència de transferències pressupostàries, es veuen modificats estos crèdits, la seua modificació es publicarà mitjançant una resolució en el Diari Oficial de la Comunitat Valenciana.  
València, 11 de març de 2008.- El conseller de Benestar Social i vicepresident tercer del Consell: Juan G. Cotino Ferrer.